
I. 


BipkCw  Euripidis  xvXKkstqv,  ut  ait  Strabo,  Bacchas  fabulam 
optimo  haberi  iure  nemo,  opinor,  vel  hodie  infitiabitur.  Nam  sive 
totius  fabulae  spectas  compositionem ,  nulla  fere  omnium,  quibus 
temporum  iniuria  pepercit,  Euripidearum  constantiore  continetur 
unius  argumenti  perpetuitate,  sive  ad  singularum  personarum  de- 
scriptionem,  nulla  exhibet  accuratius  harum  depictos  mores,  dili- 
gentius  explicata  consilia,  sive  ad  orationis  genus,  nulla  aut  in 
diverbiis  maiorem  monstrat  dignitatem  aut  canticorum  praestat  vel 
venustate  metrorum  vel  sententiarum  gravitate.  Praeterea  nulla 
Euripidis,  quin  etiam  Sophoclis  ausim  dicere  —  divinum  illum 
Aeschylum  vix  licuerit  in  certamen  vocare  —  nulla,  inquam,  gra- 
viorem  habet  magnificentioremve  materiam,  nulla  tantam  spirat 
deorum  venerationem  ac  religionem,  quantam  Bacchae:  omnia  hic 
ostendunt  summam  divinorum  numinum  reverentiam  ac  pietatem, 
omnia  hic  spectant  ad  deorum  cultum. 

At  accuratius  in  hanc  inquirenti  fabulam  tam  in  critica  arte 
exercenda,  quam  in  singulis  rebus  interpretandis  non  exiguae  offe- 
runtur  difficultates.  Critica  enim  propter  inusitatam  fere  alias 
codicum  manu  scriptorum  penuriam  eorumque  ne  bonorum  quidem, 
sed  turpissimis  vitiis  inquinatorum  insignia  facessit  et  insuperabilia 
negotia;  interpretis  autem  officio  qui  hac  in  fabula  fungitur,  ve- 
rendum  ei  est,  ne  sententiarum  diversitate  et  coniecturarum  mul- 
titudine,  quas  hic  ille  doctus  vir  de  singulis  rebus  protulit  vel 
commendavit,   obruatur  plane   et  ab  recta  via  avocetur.     Quare 

cum  et  temporis  brevitas  et  importunitas  loci  plura  me  circum- 
spicere  vetaret,  iis  potissimum  acquiescendum  putavi  oopiis,  quibus 
a  Bothio,  Elmsleio,  Hermanno,  Hartungio,  Schoenio  in  medium 
prolatis  uti  mihi  licuit,  in  quibus  adhibendis  ut  rectam  rationem 
et  viam  invenisse  atque  interdum  etiam  quantulumcunque  novi  ad 
interpretandas  singulas  res  contulisse  iudicer,  valde  cupio. 

Priusquam  vero  ad  ipsam  prologi  et  parodi  Baccharum  fabulae 
interpretationem  aggrediamur,  liceat  nobis  primum  pauca  monere 
de  prologi  ratione,  deinde  de  Bacchi  cultu  huiusque  principiis  in 
universum  nonnulla  disputabimus ,  denique  qualem  de  Dionyso  fa- 
bulam  finxerit  Euripides  sumus  exposituri. 

Jam  prologos  ea  ratione  ac  consilio  constat  conscribere  soli- 
tum  esse  Euripidem,  ut  quibus  quasi  fundamentis  superstruxisset 
totam  fabulam  doceret  auditdres.  Nam  cum  omnium  quidem  fere 
tragoediarum,  certe  Euripidearum,  argumenta  versarentur  in  mythis 
illis  maxime  variis,  qui  et  de  ipsis  diis  ferebantur  et  de  rationibus, 
quae  vel  his  cum  hominibus  singulis  quibusdam  vel  humanis  rebus 
cum  divinis  intercederent ,  sed  multa  tamen  vel  addendo  vel  de- 
trahendo  vel  aliter  fingendo  vulgatas  fabulas  mutare  consuessent 
poetae,  fieri  non  poterat,  quin,  priusquam  ipsius  dramatis  actio 
institueretur,  spectatores  quas  ad  rationes  fabulae  argumentum  di- 
gessisset  poeta,  quibusque  ab  originibus  ad  finem  perducturus  esset 
fabulam,  fierent  certiores.  Quare  ad  epicum  potius  quod  vocant, 
quam  ad  dramaticum  genus  referendi  videntur  prologi,  quippe  in 
quibus  non  colloquendo  et  agendo  filum  fabulae  deducatur,  sed 
narrando  potius  initia  et  fontes  rerum  ageudarum  exponantur. 
Hoc  prologorum  consilium  quibus  defendi  posse  videatur  rationi- 
bus  —  permultis  enim  plurimorum  obnoxium  fuit  offensionibus  — 
hoc  loco  explanare  huius  nos  vetat  scriptionis  consilium  et  finis, 
illud  tamen  monere  liceat,  si  ullius  fabulae  alius,  certe  nostrae 
prologum  suam  habere  defensionem.  Nam  in  summa  illa,  quae  de 
Baccho  ferebantur,  fabularum  multitudine  et  varietate  cum  plu- 
rima  inessent,  quae  spectatorum  cogitationem  late  vagari  sinerent, 
id  profecto  dandum  erat  poetae,  ut  et  qualem  Bacchum  exhibi- 


turus  esset  et  quae  ex  iis,  quae  de  Bacchi  ortu  et  cultu  fereban- 
tur,  ad  tragoediae  argumentum  apte  constituendum  elegisset,  sum- 
matim  explicaret. 

Jam  vero  de  Bacchi  numine  eiusque  cultu  disputaturis  id 
minime  nobis  posse  videtur  esse  consilium,  ut  omnibus,  quae  de 
illius  ortu,  educatione,  religionibus  ex  antiquitate  ad  nos  pervene- 
runt,  fabulis  accurate  compositis  et  perlustratis,  hoc  loco  in  fontes 
et  initia  inquiramus,  quibus  ortus  Bacchi  cultus  tanta  ceperit  in- 
crementa  tantumque  riactus  sit  ambitum,  quantum  Euripidis  tem- 
poribus  continuisse  eum  videmus.  Eiusmodi  enim  quaestiones  iis 
relinquendas  putamus,  qui  singularem  in  mythologia  cognoscenda 
explicandaque  ponunt  operam,  nos  in  universum,  quatenus  ad  no- 
strum  propositum  pertinere  videbitur,  pauca  tantum  de  cultu  illo 
disputabimus. 

Jam  Bacchi  cultus  eius  temporis  quasi  quandam  lmaginem 
repraesentare  videtur,  quo  homines  ad  humanum  cultum  nondum 
deducti  feram  agrestemque  degebant  vitam  in  agris  bestiarum 
modo  vagantes,  victu  fero  vitam  propagantes  neque  ratione  quid- 
quam  sed  pleraque  viribus  corporis  administrantes.  Nondum  di- 
vinae  religionis,  non  humani  officii  ratio  colebatur:  nemo  nuptias 
viderat  legitimas,  nemo  ius  aequabile  quid  utilitatis  haberet  acce- 
perat ;  attamen  sceleribus  culpaque  vacui  naturalem  quandam  vitam 
agebant  cum  silvestribus  campestribusque  bestiis  arte  coniunctam. 
Itaque  in  Baccharum  fabula  naturale  illud  vinculum,  quod  est 
inter  homines  et  bestias  vel  potius  totam  rerum  naturam  minime 
solutum  videmus,  sed  arctissimum  potius.  Quid  enim?  quod  Mae- 
nades  pellibus  cervinis  se  induunt  (v.  111  anxiaiv  ivdvm  vsfioCdwvj 
v.  137  vtfoCdoq  ^wv  Uqbv  ivdviov),  crudis  hinnuleorum  carnibus  ve- 
scuntur  (v.  139  uijiu  jouyoxwvov,  wpocpdyov  x&Qw))  angues  capillis 
implicant  (v.  102  ayqav  aticpifiaXkovmi,  nloxufioig) ,  quod  hederaceis 
et  querneis  et  abiegnis  frondibus  coronatae  debacchantur,  quod 
inter  Maenadum  choros  humus  lacte,  melle,  vino  redundare  dici- 
tur  —  nonne  haec  omnia  quam  firmo  vinculo  cum  tota  rerum 
natura  ii,  qui  Bacchi  sacra  obibant,  coniuncti  sibi  visi  sint,  demon- 


strant,  ut  iure  statuamus,  Bacchi  cultum  id  humani  generis  aevum 
repraesentare,  quo  nullodum  humano  cultu  homines  a  naturali  vita 
erant  segregati. 

Sed  haec  hactenus.  Altera  restat  quaestio  de  illa  ipsa  fa- 
bula,  quam  Euripides  Baccharum  tragoediae  substruxisse  videatur. 
Atque  si  omnia,  quae  Euripides  vel  accurate  enarrat  vel  adumbrat 
certe,  complectamur,  haec  fere  evadunt. 

Jupiter  Semeles  amore  incensus  cum  hac  concumbit  eamque 
gravidam  reddit.  Quo  exacerbata  concubitu  Juno  instigat  illam, 
ut  Jovem  iubeat  eodem  maiestatis  divinae  splendore  indutum,  quo 
Junonem  ambisset,  ipsi  sese  ostendere.  Quod  cum  acriter  instanti 
concessisset  tandem  Jupiter,  hanc  fulmine  ictam  ferunt  diem  obi- 
isse  supremum,  ipsius  autem  aedes  igni  fulmineo  combustas  esse. 
Quae  omnia  quamquam  Euripides  non  enarrat  diserte,  tamen  inde 
licet  concludere  eum  a  vulgata  fabula  non  discessisse,  quod  dofiwv 

Iqtimu  VOCat  d&dvaTOV  "Hgag  dg  ttjv  iov  Jiovvffov  [irjiiQa  vfioiv  (v.  9). 

Becens  natum  ut  a  Junone  absconderet  in  suum  femur  Jupiter  in- 
suit  et,  ubi  legitimo  tempore  transacto  maturuit,  in  lucem  edidit 
(v.  96—104).  Jam  vero  reliquae  Cadmi  filiae  Semelen  mortem 
ideo  oppetisse  divulgabant,  quod  mortalis  hominis  compressu  gravi- 
data  se  ab  Jove  compressam  esse  Cadmi  patris  consilio  simulasset. 
Haec  postquam  ipse  Bacchus  in  prologo  enarravit  —  atque 
sunt  fere  eadem,  quae  Apollodorus  in  1.  III1-  c.  4°-  exhibet  — 
addit  se  nunc  Thebas  venisse,  ut  matrem  a  turpissimo  probro 
defenderet,  a  matris  sororibus  meritas  poenas  exigeret,  sua  deni- 
que  sacra  ibi  quoque  institueret.  Ubi  vero  educatus  sit,  ipse  non 
narrat,  sed  tam  ex  Phrygiae,  ubi  praecipue  Kheae  religiones  co- 
lebantur,  quam  ex  huius  ipsius  et  ab  ipso  (v.  59)  et  in  chori  car- 
minibus  saepius  (v.  79,  128)  facta  mentione  conicere  licet,  Euri- 
pidem  ab  iis  non  discrepasse,  qui  Bacchum  peragrata  Aegypto  et 
Syria  (Appollod.  1.  1.)  in  Phrygiam  advenisse  ibique  ab  Rhea  sive 
Cybele  dea  educatum  et  sacris  initiatum  esse  perhibebant.  Tum 
plerique  ferunt  eum  complures  Asiae  terras,  quas  ipse  (v.  13—19) 
enumerat  permigrasse  et  usquequaque  sacra  et  religiones  suas  con- 


stituisse.  Quas  arctissime  cum  Cybeles  sacris  cohaerere  et  permulta 
docent  veterum  scriptorum  testimonia  et  ipse  Euripides  aperte  in- 
dicat  (v.  128  —  134),  quin  hic  adeo  illa  inter  se  videtur  permiscuisse, 
ut  nullam  plane  inter  Bacchi  et  Rheae  cultura  statueret  differentiam. 
Huius  enim  famuli  —  quibus  Corybantibus  nomen  fuisse  constat  — 
illi  quoque  attribuuntur,  nam  Baccho  pariter  atque  Rheae  pvQaowvov 
xMioiia  inveniunt,  cuius  in  utriusque  cultu  frequentissimus  est  usus; 
atque  ipsum  thiasum  suum  secum  ducit  Bacchus  a  Tmolo  monte 
(v.  55,  56)  i.  e.  ex  iis  regionibus,  quae  Rheae  potissimum  cultu 
erant  consecratae;  quin  qui  Rheae  orgia  celebrant  homines  non 
minus  illorum  animae  sacris  purificationibus  consecrantur,  quam 
qui  Bacchi  (v.  79,  sqq.). 

At  ne  solius  quidem  Rheae  cum  Bacchi  sacris  commiscuit 
poeta,  sed  Jovis  quoque,  in  antistrophe  IIIa-  nominatis  Cureti- 
bus,  huius  proprie  famulis,  et  nataliciis  locis  Jovis  in  Creta  insula 
nati.  Qua  de  re  Strabonem  audiamus,  qui  (geogr.  X,  3,  469)  in 
Creta  insula  non  solum  Dionysum,  sed  etiam  Jovem  et  hunc  qui- 
dem  peculiari  modo  cultum  esse  narrat  a  Curetibus,  qui  in  Jovis 
cultu  eodem  munere,  quo  Satyri  in  Bacchi  functi  essent.  Furore 
enim  abreptos  eos  peregisse  armis  succintos  saltationem  quandam 
(quam  Graeci  ttqvUv  sive  nvQQCxrjv  nominant)  magno  cum  cymbalo- 
rum,  tympanorum,  tibiarum,  atrocium  clamorum  strepitu  ac  tu- 
multu.  Habes  oQytaa^ov  omnibus  absolutam  numeris  imaginem. 
Nequaquam  igitur  mirum,  quod  Euripides  saepius  respicit  ad  co- 
haerentiam  illam  et  conspirationem,  quae  inter  Jovis  et  Rheae  et 
Bacchi  est  sacra.  Quippe  obversabatur  poetae  oculis  perfecta 
quaedam  oqyma^ov  imago  et  ratio,  quo  hominum  animae  conse- 
crarentur  et  expiarentur;  huius  vero  principem  et  auctorem  Bac- 
chum  facit,  cui  omnes  illae  oQyiaawcal  religiones,  quibus  alii  quo- 
qne  dii  celebrabantur,  sint  sacrae,  ad  quem  tota  oQyiuafiov  ratio 
pertineat. 

Sed  iam  aggrediamur  ad  ipsam  rem. 

2xr)vri  m  qua  fabula  docetur,  ante  regiam  Cadmi  est  in  Cad- 
mea  arce  sitam,  cuius  ipsius  pars  aedes  Semeles  fuerant.    Huius 


ruinas  in  scena  conspicuas  esse  v.  7  docet;  quas  in  ipsa  fabulae 
actione  fumum  et  exiguas  flammulas  emississe  conicio  ex  v.  8. 
Inter  cetera  scenae  ornamenta  etiam  statuas  Dirces  et  Ismeni 
collocatas  fuisse  putes;  nam  et  utriusque  in  v.  5  fit  mentio  et  in 
secundo  stasimo  inde  a  v.  519  incipiente  illam  quasi  praesentem 
chorus  appellat.  Praeterea  ex  ipsius  Bacchi  verbis  concludimus, 
Semeles  monumenti  vel  busti  (v.  5  oqoj  ds  {vrpQh  fivr^u  xfc  xsquv- 
vCag  wd'  iyyvg  oXxojv)  a  Cadmo  exstructi  effigiem  in  scena  fuisse 
positam. 

Prodit  in  scenam  primus  ipse  Dionysus  humana  specie  in- 
dutus,  quam  ipse  narrat  se  cum  divina  coinmutasse,  sed  ita,  ut 
primis  statim  verbis  divinitatem  patefaciat  vel  illi  formae  iniun- 
ctam.  Habitum  et  ornatum  eundem  eius  fuisse  verisimile  est,  quem 
Graecos  artifices  pulcro  Deo  tribuisse  scimus;  „oculi  aestum  animi 
produnt  —  Adriani  utor  verbis  —  coma  flava  de  humeris  defluit,  iu- 
venile  caput  hedera  cinctum  fasciaque  frontali  ornatum  est,  cor- 
pus  longa  crocea  veste  indutum;  pectus  fiuaxuXiairjQ  ille  avfowog 
amplectitur,  ab  humero  dependet  nebris,  manus  thyrsum  tenet.  — 
JlQoXoyCZojv  Bacchus  unde  et  quo  ductus  consilio  Thebas  venerit, 
explicat;  se  matris  sorores  furore  abreptas  in  montes  expulisse  et 
ut  bacchico  apparatu  se.  ornarent  coegisse  dicit,  ut  etiam  Theba- 
norum  urbs  suum  numen  comprobaret.  Praeterea  se  Pentheo, 
Cadmi  nepoti  dei  cultui  infestissimo,  se  re  vera  deum  esse  mon- 
straturum  explicat.  Cognoscimus  igitur  prologi  ope  et  locuin,  ubi 
mentem  defigamus,  et  consilium  dei,  unde  filum  tragoediae  de- 
ducitur,  atque  auguramur  Thebani  regis  et  scelus  et  exitum. 

v.  1.  OrjpaCwv  x^ova  libri,  quos  secuti  sunt  Elmsley,  Bothe, 
Kirchhoff,  Witzschel,  Schoene  in  ed.  altera.  Orjpatav  schol.  Heph. 
p.  183  et  Priscianus  vol.  II.  p.  48  ed.  Krehl,  Hermann,  Hartung, 
Schoene  ed.  prior.  Hermannus  cur  $r$aCav  quam  ^aCwv  iegi  malit 
causam  affert  quod  frrjfiuCu  %&ojv  simpliciter  nominandae  regioni 
inserviat,  O^uCojv  autem  x^v  cum  oppositione  quadam  dicatur 
aliorum,  quam  Thebanorum.  Sed  ea  ipsa  res  me  ut  librorum  scri- 
pturam  teneam  commovet.     Nam  hoc   loco  re  vera  Qrjfiatovg  cum 


aliorum  oppositione  quadom  nominari  ex  v.  v.  20—23  elucet,  qui- 
bus,  postquam  apud  quas  alias  gentes  iam  cultum  suum  constitu- 
isset  enarravit,  diserte  indicat  se  nunc  Thebanos  quoque  suis  sacris 
initiaturum  esse.  Praeterea  rem  conficit  Bothii  ratio,  qui  Baccho 
non  cum  Thebis,  sed  cum  Thebanis  rem  esse  rectissime  monet. 

3.  uGTQunrjcpoQw  tivqC.  a<fTQot7tr}<p6Qw  aperte  passivo  sensu  acci- 
piendum  est  et  ab  uCTQanr]<poQog  repetendum :  ignis  ille  fulmine  fere- 
batur. 

4.  fioQ(pr,v  ufistxpug  ix  &sov  j^QOTrjatav.  ufist§stv  idem  est  atque 
commutare,  alterum  pro  altero  sumere  vel  dare.  Itaque  cum  aliqua 
res  cum  alia  commutatur,  de  suo  loco  decedit  vel  cum  hic  status 
cum  illo  .commutatur,  ex  priori  in  alterum  statum  transitur,  ut 
nihil  mirum  sit,  si  cum  ufistpsw  anterdum  coniunctam  deprehendi- 
mus  i£  praepositionem  veluti  hoc  loco  et  Or.  1503  afistpst,  xmvbv 
Xx  xuivdv  lo ds. 

5.  ndQsifii,  vafiaTa  xal  vdwQ.  Cum  non  ita  raro  nuQstvai  cum 
substantivis  adiecta  praepositione  ita  coniungatur,  ut  motio  in  eum 
locum  significetur,  ubi  aliquis  perfecta  movendi  actione  affuturus 
est  vel  etiam  re  vera  iam  adest  veluti  Xem.  Cyrop.  6,  2,  40 
naQsivai,  slg  tr)v  rsiayfiivrjv  x<*>quvj  carissime  tamen  colligatum  repe- 
ritur  cum  nudo  accusativ,o  loci  ut  hoc  loco,  quibus  ex  Elmsleii 
editione  depromptum  exemplum  licet  addere  hoc:  Cycl.  95  no&sv 
nuQsifo   SixsXbv   Ahvulov  nuyov. 

7.  8.  sQstma 

rvcpofisvu  Jtov  nvQog  su  £ojGuv  (pXoyu  libri,  xvcpofisvu  Jtov  is  nvQog  xt%. 
Elmsleius,  qui  quoniam  particulam  is  sententiae  necessariam  esse  ne- 
que  careri  posse  putabat,  librorum  scripturam  retinuit  quidem  sed 
asterisco  notavit.  Contra  Hermannus  disputat  existere  ambiguita- 
tem  servata  particula  xc,  qua  omissa  locus  minime  sit  ambiguus. 
„Nam,  inquit,  si  servatur  t£  ad  <pX6yu  referendum  est  oqoj.  Atqui 
non  flammam  ardentem  vidit  Bacchus,  sed  fumum,  testem  ignis 
nondum  penitus  exstincti.  Ac  possunt  quidem  verba  ita  uccipi,  ut, 
cum  fumum  significare  velit,  flammam  adhuc  vigentem  videre  dicat: 
sed  est  tamen  hoc  ambigue  dictum."    Fateor  me  hanc  summi  viri 

rationein  non  satis  intelligere.  Iam  enim  apparet,  in  diversas 
partes  duas  locuin  accipi  posse.  Namque  aut  dudum  iam  exstin- 
ctus  fuit  ignis  eo  tempore,  quo  mater  mortua,  ipse  in  lucem  su- 
sceptus  est  —  quot  enim  ex  dei  ortu  tum  iam  praeterlapsi  sunt 
auni!  —  aut  etiam  tum  ignis  ardens  Bacclio  —  addo  et  spectato- 
ribus  —  erat  conspicuus.  Si  illud  sumas,  manifestum  est  neque 
fumum  iQumwv  iv(pofjiiva)v  neque  ignem  ardentem  —  §»  £&<rav  yXSya 
—  Bacchum  potuisse  videre.  Nulla  igitur  %l  servato  evadet  ambi- 
guitas:  proprie  enim  neque  fumum  conspicit  Bacchus  neque  ignem; 
sed  cogitatione,  opinor,*  non  minus  hunc  quam  illum  sibi  poterat 
repraesentare.  Verumtamen  non  facile  adducar,  ut  ficte  tantum 
Bacchum  credam  simulare  se  aedium  ruinas  etiamtum  fumantes  flam- 
mamque  vigentem  conspicere.  Potius  crediderim  in  ipsa  scena  Se- 
meles  bustum  ita  fuisse  repraesentatum,  ut  fumum  et  ignis  flam- 
mulas  emitteret.  Nam  quin  re  vera  monumentum  quoddam  Semeles 
ex  aedium  ruderibus  fortasse  exstructum  in  scena  et  Baccho  et 
spectatoribus  fuerit  conspicuum  nemo  dubitat,  quoniam  ipse  deus 
se  illud  suis  oculis  dicit  cernere  proprio  aperte  sensu  (v.  6  6qoj 
de  fi)]TQog  fivrjtiu)]  quid  igitur  est,  quin  etiam  fumum  et  flammam 
statuamus  ibidem  fuisse  in  omnkm  conspectu?  Atque  revera  ignis 
flammulas  licet  exiguas  admodum  perpetuo  arsisse,  etiani,  siqui- 
dem  aliquid  video,  versus  declarant  591 — 594  ttvq  ou  Xiixsaug  oud' 
uvyu£u  JSefiiXug  Uqov  ufupl idcpor,  uv  ttoS?  6  xeQuvrofiolog.  Hmt  yLoyu 
Jtov  §Qoviug.  Jupiter  enim  reliquerat  eo  loco,  ubi  Semele  partum 
ediderat,  ylbyu,  quam  omnibus  conspicuam  Bacchus  ad  magni  in- 
cendii  vehementiam  suscitat.  Itaque  non  mentis  cogitatione  sibi 
repraesentat  Bacchus  illum  fumum  et  ignem,  sed  suis  oculis  adspicit. 

Sed  tamen  in  senarii  metro  ad  suam  legem  disponcndo  sum- 
mam  offert  illud  i£  difficultatem;  nam  quem  libri  exhibent  trimetrum : 

iv<p6fievu  Jiov  n  nvQog  ht  £wouv  cployu  plane  nullus  est.  Quem 
ut  sanaret,  Porsonus  coniecit: 

ivyofiva  J(ov  i¥a  nvQog  £w<rav  yloyu  additis  his:  mutatus  est 
verborum  ordo  ab  aliquo,  qui  vocem  %n  a  verbo,  ad  quod  perti- 
nebat,  disiunctum  ferre  non  potuit.    Sed  ita  in  Orestis  fabula  4H 

««  nvqa  StQfirj  wyov."  Assentirer  viro  praeclarissimo,  nisi  qua- 
lem  constituit  senarius  admodum  cadere  videretur  importune: 
quippe  caesura  omnino  nnlla  fere  videtur. 

Sed  illo  i£  optime  videtur  posse  supersederi,  dummodo  intel- 
lectum  habeamus,  quomodo  io&mu  Tvtpo^sw  yloyu  explicanda  sint^ 
Et  mlhi  quidem  accusativus  ille  iployu  cum  passivo  Tirpso&ui,  „fumi- 
gari"  coniunctus  ad  id  accusativorum  genus  referendus  videtur, 
quod  Kriiger  vocat  accusativum  be§  3nl?alt8,  Curtius  melius  fortasse 
accusativum  M  tnneren  £)I3jecte8,  qui  accusativus  id  substantivum 
effert,  cuius  notionem  ipsum  verbum  continet,  veluti  nh\y\v  ivmo- 
ficu  §aqvwzriv.  Tixpsa&ai,  nihil  potest  nisi  flamm^,  prodit  res  tv- 
(pofjiivr}  flammam  vel  in  se  recipit  potius;  proprie  igitur  iostma  w- 
(pofisva  yloya  sunt  &tummer,  bte  tn  SRaud)  tterfejjt  toerben  xn  SBe^ucj 
auf  etne  gtamme,  melius  nos  bte  bampfen,  rauc^en  »on  ber  glamme, 
ruinae  igne  fumigatae  vel  igne  prodentes  fumum. 

9.  u&dvuwv  "Hoag    (ir\iiQ     slg     ifiY\v   v§qw.    aCCUSativuS    vfiqiv 

addvawv  appositionis  loco  ad  totum  enuntiatum  iQsCmu  Tvtpofisvu 
JCov  nvQog  h'n  £w<tuv  (ploya  pertinet:  ruinae  illae,  quae  usque  vege- 
tam  produnt  flammam,  sunt  quodammodo  u&dvuwg  "H^ug  i§Qig,  ex 
iia  enim  inexstincto  igne  fumantibus  inexstincta  Junonis  ira  cogno- 
scitur.  Non  aliter  infra  (v.  30)  Kddfiov  oocpCofiuw  appositionis  mu- 
nere  funguntur  adiectae  ad  totum  enuntiatum  Ssfiityv  uvuyiQuv, 
illud  enim  uvuylQs iv  -  calliditas  est  Cadmi,  quem  Semelae  ut  suam 
culpam  in  deum  vertat  suasisse  dicunt  illius  sorores.  Eadem  ra- 
tione  legitur  in  Alc.  v.  7.  xaC  ps  %w  ™*yQ  &W  ™Q  w$Ql 
Itegenb  twv<Y  anotv    rpdyxaav. 

10.  u$utov  og  nsdov  Tods  TC&ijOt  SvyaTQog  Gr\x6v 
Constat  omnia  loca  fulminibus  percussa  Jovis  sacra  habita  fuisse. 
Itaque  humo,  in  quam  fulmen  deciderat,  in  foveam  abscondita  ea 
loca  sacra  aliqua  arbore  obserebantur  ac  ne  quis  invaderet  sae- 
pimento  circumdabantur.  Tali  saepimento  etiam  Semeles  bustum 
circumdatum  fuisse  ex  voce  ufiuwv  licet  concludere  neque  veri  vi- 
detur  dissimile  illud  ipsum  in  scena  conspicuum  fuisse;  arborem 
busto  insitam  fuisse  —  hanc  quoque  fortasse  in  scena  conspicuam  — 

Bacchus  ipse  indicat,  narrans  se  vitis  uviferae  fronde  matris  se- 
pulcrum  circumdedisse.  Atque  quod  vitem  hoc  loco  commemorat 
plantatam,  illam  arborem  non  est  quod  moneamus  ipsi  sacram 
fuisse. 

12.  floiQvtodii  x^ot],  In  terminatione  —  wdrjg  cum  proprie  in- 
sit  similitudinis  notio,  haec  tamen  in  plerisque  verbis  evanuit  et  in 
copiae  potius  vel  abundantiae  notionem  abiit.  Sic  §oxQvwSr]g  est  fe- 
rax  uvarum,  nolvfiojovg  ut  interpretatur  Elmsieius,  noQowSijg,  quod 
infra  (v.  146)  legitur,  large  ardens,  dvSs^wSrjg  floridus  nolvavd-r]g  s. 
noXvdvfofiog  significat.  Praeterea  non  ab  re  esse  viditur  monero 
7ivQ<sojSr]g  et  poTQvojdrjg  voces  Euripidem  novas  finxisse;  illud  a  po- 
sterorum  receptum  est  nemine,  hoc  recentioris  aetatis  scriptores  ve- 
lut  Athenaeus  usi  sunt. 

V.  13  —  23.  Xmwv  ad  AvSwv  wvg  noXv^Qvoovg  yvag  0qv/wv  js 
refert  Schoenius  —  in  Phrygia  enim  et  Lydia  educatum  esse 
Bacchum;  insX&wv  ad  omnia  illa  obiecta  nldxag  —  jslxn  —  %$6va 
—  'AQuptav  —  AaCav  —  nam  virum  factum  deum  Persidem,  Bac- 
triam,  Arabiam,  Joniam  bello  subegisse.  Atque  Elmsleius  Bacchum 
quam  accuratissime  distingui  velle  ratus,  apud  quos  sacra  sua  in 
virilem  aetatem  provectus  statuisset,  pro  BeQawv  u  scribendum 
duxit  IltQGtov  SL  Ego  Hermanno  assentior,  qui  tali  adhibita  distin- 
ctione,  quae  quam  quaesita  sit  nemo  non  videt,  exilem  fieri  narra- 
tionem  putat,  et  ut  oratio  ad  ornatam  quandam  concinnitatem 
accedat,  a  hnwv  suspensa  puto  omnia  obiecta  usque  ad  nldxag,  cetera 
obiecta  attribuo  insequenti  insl&ojv  vel  potius  ut  ego  lego  inrtX&ov. 

Ceterum  quaies  hi  versus  in  omnibus  libris  scribuntur  ferri 
nullo  pacto  possunt.  Ac  primum  quidem  non  neglegendum  quod 
Strabo  XV  p.  687  lnr)i&ov  iegit,  non  insld-iCr.  Illud  genuinum  pu- 
taverim;  nam  recepto  inr]X&ov  evanescet  summa  illa  narrationis 
molestia,  quae,  ut  hodie  legunt,  per  septem  versus  sine  verbo 
finito  per  sola  participia  fanwv  et  insld-wv  continuatur. 

Deinde  illud  versuum  agmen,  quibus  Baechus  narrat,  quas  ter- 
ras  visitarit,  interrumpit  repente  v.  20  tig  jr]vds  nqwjov  rjk&ov  'Ekkrjvwv 
nohv  ita,  ut  post  hunc  demum  quo  consilio  illas  terras  pcragra- 

rit  deus  exponat.  Scgregatur  igitur  importunissime  illo  versu  dei 
de  itineribus  suis  narratio  a  consilii  mentione,  cur  ea  fecerit.  Sed 
quis  deum  tam  incomposite,  tam  inepte  loqui  putabit,  ut  quod 
vsu  20  narravit,  se  primas  advenisse  Thebas,  id  vsu  23  iisdem 
fere  verbis  sine  ulla  causa  iterum  exponat?  Aperte  prior  ille 
versus  20  a  librario  quopiam  est  additus,  qui  ut  vsum  23  inter- 
pretaretur  versum  20  inseruit  post  earum  terrarum  nomina,  quas 
Bacchus  prius  quam  Thebas  venisset  frequentarat.  Inde  altera  fluxit 
corruptio.  Illo  enim  versu  in  textum  recepto  in  versu  22  idstxd-rjv 
mutatum  est  in  lv  tyv,  quoniam  illud  nullum  amplius  praebebat 
sensurii.    Huius  autem  idsCxdyv  vestigia  deprehenduntur  in  Xqigiov 

7iao~xovwg  V.   1564:  TtXnug  idstxSrjv  fycpavcuq  datfiwv  ftQowTg. 

Haec  omnia  complectenti  mihi  v.  20  eiiciendus,  totus  autem 
locus  sic  restituendus  videtur: 

13.  XtTtwv    Ss   Avdwv  mg  TioXvxQvGovg  yvag 
0Qvywv  n    Hsqoujv  &  riXto§Xr]wvg  nXdxag  — 

15.    BdxiQtd    tb    ntxrj    ty\v    te    SvGxtfiov    x$°m 

Mrjdajv    inr^dov  Aqu^uv  t    evdatfiovu 

Actav  w  nuGav  r)  ttu§  dXfivQav  uXa 

xeTmt  fjttydotv  "EXXrjGt  $aQ§uQOtg  tf  dfjtov 

nXr^Qug  h'xovoa  xuXXtnvQywwvg  noXetg. 
20.    xdxu  xoQtvGag  xal  xumGTrioug  ifidg 

uXsmg  idetx&rjv  ifjt(pavr)g  dat[Jtmv  §QowTg. 

IlQQjTug  ds  Grjfiag  xtX. 

14.  jToXvxQvGovg  yvag  AvSwv.  TtoXvxQvGot  vocantur  Lydorum 
yvut,  quia  Pactolus  fluvius  a  Tmolo  monte  oriens  aurum  secum 
ferebat.    Eadem  causa  infra  (v.  154)  T/iwXog  vocatur  x<tvoo$6ag. 

V.     24.      uvwXoXv%u     &r]§ug.       Cum    Omnibus    locis     uvoXoXv&tv 

prae  se  ferat  intransitivam  notionem,  hic  transitivo  sensu  usurpa- 
tum  est;  aperte  uvd  praepositionis  hic  mere  est  localis  natura,  non 
intensiva,  et  eius  rei  dvoXoXv&v  postulat  accasativum,  in  qua  actio- 
nis  finis  positus  est.  Thebas,  inquit,  perululavi  -  sit  venia  verbo 
quamvis  non  latino  —  i.  e.  bacchico  furore  implevi,  Thebae  ut 
ululatibus  in  meum  honorem  factitatis  resonarent  effeci. 

24.  25.     vtpQtd'  igdipag  XQ°h 

Ovqgov  ts  dovg  sig  XSLQa  •   •  • 

atl  ijptyiag  et  dovg  ex  praecedente  Orfiag  supplendum  est  ialg  Or\- 
§a(aig  usu  Graecorum  frequentissimo. 

25.  &hQ6ov  ts  dovg  sig  x&Qa->  xtGGwOv  §slog.  &vqgov  habet  CO- 
dex  Palatinus,  quem  sequitur  Schoene,  ii,  quorum  libros  mihi  in- 
spicere  licuit  editores,  &vqgov.  Recte,  opinor.  Nam  quamquam 
gcnitivus  &vqgov  nihil  habet  offensionis  —  est  enim  is  quem  gram- 
matici,  quoniam  unum  substantivum  in  genitivo  casu  positum  ad- 
ditum  est  alteri,  ut  explicetur  quid  sit  alterum  hoc  substantivum, 
vocant  epexegeticum  —  tamen  apti  aliquo  sensu  ductus  rectius 
dvQGov  legere  mihi  videor,  cui  xIggivov  pilog  appositionis  loco  adie- 
ctum  est.    x(a<nvog  novum  vocabulum  est  ab  Euripide  ipso  fictum. 

31.  oiv  ydfiovg  iipsvaaw.  accuratius  his  verbis  ea  explican- 
tur  quae  praecedunt  aocpfofiaza  .  wv  ovvsxa  xtX. 

32.  viv  avidg  eas  ipsas.  Utrumque  pronomen  suum  habet 
explicationem ;  viv  nihil  est,  nisi  simplex  pronomen  determinativum 
eas;  cui  alidg  additum  est  ad  significandam  oppositionem  aliquam, 
qua  ipsae  illae  dd&cpal  ^rjToog  matri  ipsi  oppositae  sint.  Sensus 
enim  hic  est:  „Semelen  poenas  dedisse  iactarunt  eius  sorores; 
propterea  has  ipsas  merita  superbiae  poena  afleci  et  in  furorem 
turbavi."  Minime  igitur  audiendi  Elmsleius  et  Schoenius,  qui  ahdg 
oppositum  esse  censent  navil  tw  #$,«  <m%*«»  KadpsCwv  (v.  35). 

33.  oqoq  oixovct:  Cithaeronem. 

32.  wGtQfia  iyw  Elmsleius  et  Nauckius,  ceteri  editores  oXgjqtjg' 
fyw.  Nondum  mihi,  fateor,  utrum  o%GTQr}Ga  an  wGTQtjGa  praeferen- 
dum  sit  liquet;  itaque  Hermannum  sequor,  qui  Graecos  in  verbis 
valde  usitatis,  quae  ab  oi  diphtongo  incipiunt,  usurpavisse  augmen- 
tum  videri  dicit,  in  iis  autem,  quae  minus  essent  usu  trita,  absti- 
nuisse  eo.    Scribo  igitur  oXGTQrjGa. 

30.  2siiilf]v  dvacpignv  sc.  hyaGxov,  quod  ex  praecedente  olx 
XyaGxov  supplendum,  usu  frequentissimo,  quo  es  praecedente  enun- 
tiato  negativo  vel  verbo  vetandi  verbum  affirmativum  ad  proxima 
est  supplendum.    Pariter  Soph.  Oed.  tyr.  v.  249  incipit  tov  dvdo' 

dnavdw  tovwv  fir\i  ilodixtodai  fivfn  nQooywvtiv  nva  et  pergit  w&iiv 
S'  dri  ofawv  navrac  scil.  xtUvw,  Praeterea  conferre  libet  Corn.  Nep. 
Cim.  1,  4  Elpinice  negavit  se  passuram  Miltiadis  progeniem  jm 
vinculis  publicis  interire  seque  (scil.  dixit)  Calliae  nupturam. 
Hor.  Sat.  1,1,1.  Qui  fit,  ut  nemo  —  contentus  vivat,  laudet 
(scil.  quisque)  diversa  sequentes. 

35.  36.  nuv  w  9r)Xv  OniQfiu  Kudfittwv,  ooav  yvvaixtg  rjoav.  ooai 
ywuixtg  rjoav  interpretamentum  est  ad  ndv  w  $r)Xv  onlQfjbw.  Non 
credo  hoc  loco  cogitandum  esse  de  discrimine  aliquo  inter  ywaXxag 
et  naWacj  quod  Botbius  statuit  eo  additamento  Euripidem  signifi- 
care  voluisse. 

36.  i&prpa  SwfiuTwv.  in  i^rjva  hoc  loco  tantam  tribuit  poSta 
l£  praepositioni  vim,  ut  verbum  ipsum  fiutvuv  aliquo  modo  loci 
susceperit  significationem ;  non  enim  nude  significat  aliquem  furi- 
bundum  facere,  sed  furiosum  illum  motum  notat,  quo  Bacchae  ex 
aedibus  exturbatae  in  montem  ferantur. 

37.  ofiov  avaiitybiyiiivai  ut  supra  bfiov  ptydot.  Non  raro  cum 
miscendi  verbis  coniungitur  bfiov  adverbiurn.  cf.  Soph.  El.  715  ofiov 
ndvxtg  dvufitfiiyfiivov. 

39—43.     Sii  ydg  nbXw  rr]vd*  ixfjbu&tiv  xtt  fir)  &iXu 
diiXtOwv  ovOuv  twv  ifiwv  $ax%tvfiuTWV, 
2tfiilrjg  tz  firjTQog  dnoXoyrysuoSui  fi    vntQ 
tpuvivm  &vrjwig  6aCfiov\  ov  tCxzu  Jd. 

Quam  Elmsleius  putat  horum  verborum  structuram  esse:  M 

noXvv  Trjvde  driXtOwv  ovOuv  zwv  ifiwv  §ux%tvfiUTWV  ixfiuSiiv  SCil.     avm, 

{w  fiaxxdfjbaTu)  xd  fir)  SiXu  eam  fateor  mihi  admodum  impeditam 
et  Hermanni  potius  hoc  modo  explicantis  rationem  sequendam  vi- 
deri:  dei  noXiv  TrjvS'  ixfjbuStiv  aTiXtOwv  ovOav  twv  ifiwv  $ux%tvfkUTWv 
i.  e.  ixfiadtivi  on  uTiXtOTog  ionv.  Frequentissima  illa  aperte  hic  usur- 
pata  est  structura,  qua  verba  discendi,  cognoscendi,  alia  cum  partici- 
piis  coniunguntur.  Recte  igitur  Hermannus  interpretatur:  «oportet 
hanc  urbem  intelligere  se  non  esse  sacris  meis  initiatam",  id  quod 
non  sine  aliqua  minatione  dici  manifestum  est.  —  Reliqua  quomodo 
interpretanda  putaret,  Hermannus  non  exposuit,  Schoenius  autem 

ita  locum  explicat,  ut  viro  doctissimo  nullo  modo  possim  assentiri. 
Pergit  enim,  postquam  participium  <puv(vzu  pariter  atque  uzsXsowv 
ovouv  ad  Ixfiadtlv  referendum  esse  dixit,  ita:   „et  ad  defendendam 
matrem  me  mortalibus  apparuisse  deum,  quem  illa  Jovi  pepererit." 
Manifesto  igitur  locum  exponit  sic :  6sT  noXiv  zr]v$  ixfiud-sTv  uuXsowv 
ovOuv   xul   ifxs   <puvsvzu   dvrjzoTg   vnso    (zb)    anoXoyrpaodui,  ^sjnsXtjg  fir\- 
tqoq.    Nam  si  ad  ixfiudsTv  pertinet  <puvsvm,  praepositio  vnso  nus- 
quam  referri  potest  nisi  ad  unoXoyr\oao$uz.     Neque  alia  fuisse  vi- 
detur  Sehoenii  sententia,  quippe  qui  interpretetur:  „ad  defendcndam 
matrem"  aperte   in    vma  ut  saepissime   sic  hoc  loco  finalem  vim 
inesse  ratus.    Ac  profecto  nemo  solum  infinitivum  sine  illud  vnlq 
positum  inservire  posse  putabit  significando  consilio.    Sed  quomodo 
genetivus  SsfiiXrjg  firrzqbg,  qui  ab  unoXoyrpuGSui  nullo  pacto  potest 
pendere,   sibi  explicandus  esse  videretur,  ea  de  re  Schoenius  nihil 
exposuit.    Nam  cum  vnlo,    ut  Schoenius   locum   interpretatur,   ab 
unoXoyri6aG$at,  nequaquam  possit  separari,  manifestum  est  nullam 
esse  vocem,  ex  qua  ille  genetivus  suspensus  sit.    Sed  mihi  locum 
accurate  consideranti  nullum  dubium  est,  quin  sit  ordo  verborum 
ita  disponendus:    dsT  noXtv  zrrvSs    ixfiu&sTv   utsXsOwv   ovouv    idv  ifitov 
fiuxysvfiuzvjv  xul  (Sstjifis   <puvsvzu   dyirzolg   Saifiova    unoXoyrfiuoSui   vnsQ 
^sfisXrjg  (xirzQog.    Ex   dsT  igitur  pendent  duo  infinitivi:   ixfiu&sTv  et 
dnoXoyrfiuo&u^  uzsXsOzov  ovOuv  pertinet   ad   ix(xa9sTv>  <puvsviu  Suifiovu 
ad  ifiij  2sfxiXr\g  MZQog  suspensum  est  ex  vnsQ.    Itaque  totum  locum 
hoc  modo  interpretor:    „Oportet   hanc   urbem   intelligere  se  non 
esse  sacris  meis  initiatam  et  me  matrem  meam  defendere  deum 
me  hominibus  ostendendo,  quem  Jovi  peperit."    Atque  haec  bene 
videntur  cum  sententiarum  nexu  conspirare:   Quia  matrem  meam 
probro  affecerunt  meque  a  Jove  natum  esse  negaverunt,  me  divina 
stirpe  ortum  esse  sacris  meis  hic  introductis  ostendam  atque  hac 
ipsa  ro  matrem  meam  defendam.    Alterum  ab  altero  separari  ne- 
quit:    ubi  enim  Bacchi  sacris  initiatae   erunt   Thebanae   mulieres, 
intellcgent  eum  re  vera  a  deo  procrcatum  ideoque  ipsuin  deum 
esse   nec  Semelen  cum  homine,   sed   cum   deo   concubuisse,   omni 
igitur  culpa  vacuam  esse. 

45.  og  faofiuxsX  m  xai  ifie.  libri  et  editiones,  quas  ego  habui, 
omnes,  praeter  Schoenianas,  quae  deofiaveT  exhibent  causa  non  in- 
dicata,  foofiaxeT  dant.  Quod  huic  loco  aptissimum  videtur.  Mani- 
festo  enini  in  deofiaxeTv  vocabulo  inest  repugnantiae  cuiusdam  no- 
tio,  qua  aliquis  vel  deorum  religiones  in  universum  vel  unius  certe 
numinis  cultum  repudiet  et  omni  sanctimonia  alienus  suam  volun- 
tatem  potiorem  habeat  sanctitatibus  et  religionibus  deorum.  Et 
fuit  sane  Pentheus  adversarius  Bacchi  et  contemptor  acerbissimus, 
id  quod  non  solum  ex  proximis  verbis,  quibus  a  sacrificiis  exclu- 
dere  Bacchum  neque  in  precibus  faciendis  ullum  huius  habere 
respectum  narratur,  sed  ex  tota  fabula,  cuius  ipsum  quasi  con- 
silium  esse  videtur,  ut  quam  vani  sint  hominum  contra  di- 
vina  numina  conatus  Penthei  exemplo  demonstretur ,  patet 
luculentissime.  Itaque  accommodatissima  videtur  huic  loco  pu- 
gnandi  vel  impugnandi  notio,  qua  illustretur  certamen  illud, 
quod  Pentheus  contra  Bacchum  eiusque  cultum  susceperit  neque 
ulla  mutatione  opus.  Eodem  plane  reluctandi  contra  deos  sensu 
recurrit  SeofiaxeTv  in  v.  325  ov  ^tofiaxn^oj  awv  Xoywv  mrtfrelg  vno  et 
1255  dlla  faopaxuv  ficvov  oUg  %  ixsTvog,  ubi  ne  Schoenius  quidem 
quidquam  mutavit.  —  Quamquam  concedendum  huius  foofiaveT  inde 
suam  habere  cammendationem,  quod  is  qui  deos  impugnare  audet, 
profecto  non  utitur  sana  mente,  sed  agit  abreptus  ingenti  quadam 
insania. 

46.  iv  evxatg  ovdafiwg  fivtiav  fyH  SCil.  ifiov.  Codex  PalatinilS 
habct  ovdafiovj  Florentinus  ovdafiwg.  Cum  in  ovdafiov  localis  vis 
pracvalere  soleat,  in  oldafjbwg  contra  nuda  negandi  notio,  hoc  ego 
lmic  loco  magis  convenire  censeam. 

50.  fieiaGirjGoj  nod*  Jetxvvg  ifiaviov.  Nemo  pro  deixvvg  ex- 
si)cctabit  Stt$awj  qui  reputaverit,  quam  saepe  in  praesenti  conatus 
quem  dicunt  et  consilii  insit  significatio. 

51.  Baxxag.  Hoc  loco  Thebanas  mulieres,  quae  in  Cithae- 
ronem  montem  se  contulerant,  intelligendas  esse  recte  Schoenius 
mouet.  Contra  auctore  Hermanno  in  proximo  versu  apparet 
Mawadw  nomen  non  de  his  solis,  sed  de  omni  et  Thebanarum  et 

et  ex  Asia  adductarum  mulierum  grege  intelligendum  esse.  Cum 
his  enim,  inquit,  in  unam  aciem  coniunctis  Thebanos  repellam. 

52.  (fvvdipio  Mawdfo  GTQaTr\kamv.  Maivdcv  et  ad  Gvvdtyai  et  ad 
GTQazrjXaiujv  referri  potest,  quaesita  ni  fallor  ab  ipso  poeta  ambi- 
guitate.  Quodsi  ad  Gwdipw  referes,  Maivd<s*  is  dativus  est  quem 
vocant  instrumenti  quemque  pariter  atque  Eomanorum  ablativum 
saepe  adhiberi  constat  ad  significandos  milites  vel  alia  qualiacun- 
que  hominum  agmina,  per  quae  aliquid  factum  est.  Idem  Her- 
mannus  sensisse  videtur,  qui  interpretatur:  „exercitu  Maenadum 
pugnam  conseram."  Sed  ad  (STQaTrjXaTwv  quoque  apte  et  mea  qui- 
dem  sententia  aptius  quam  ad  cwdyjcj  referetur  Maivda^  pro  quo 
ne  quis  Mawddwv  exspectet,  reputandum  est,  haud  raro  imperandi 
vel  potius  ducendi  verba  imprimis  a  poetis  cum  dativo  construi. 
Ita  El.  321  oxrjmQ  lv  6!g  "EXtyav  iaTQaTrfkaTU.  Androm.  323  cv  6r) 
GTQaTTjyujv  loydtiw  'EXXrjvcov  ttotI  TqoCuv  dtptiXov. 

53.  54.     libri  wv  ovvex*  tWog  S-vrjrov  dXXd%ag  t'xoj 
fiOQtprjv  t    ifir)v  fisriftaXov  tlg  avdQog  cpvtiw. 

Hermannus  recte  multa  abundantius  dicere  solere  tragicos  disputat, 
sed  talem  tautologiam,  qua  non  modo  rem  ipsam  bis  dicat,  sed 
bis  etiam  eodem  modo  composita  oratione,  putidiorem  videri,  quam 
ut  admissa  ab  Euripide  credi  possit.  Mutavit  igitur  l/w  in  iyu> 
et  ex  altero  versu  t£  eiecit:  tfdog  &vrjTov  aXXd^ag  iyd)  MoQyrtv  ifirjv 
{jbtTtfsaXov.  Contra  tamen  Hartungus  hac  Hermanni  mutatione  lo- 
cum  minime  sanare  docet;  revera  enim  idem  bis  dictum  esse  etiam 
illa  admissa  apparet  eo  tantum  discrimine,  ut,  cum  antea  coordi- 
natum  fuerit  utrumque,  nunc  subordinatum  alterum  alteri  proce- 
dat.  Itaque  Hartungus  alterum  versum  ex  hac  vel  alia  aliqua 
Euripidis  fabula  huc  transscriptum  ideoque  eiiciendum  putat.  Nos 
neque  Hermanni  mutationem  probamus  neque  Hartungi,  ut  ita 
dicam,  dSnrfiiw  faciendarum  prurigine  nos  abripi  patiemur.  Po- 
tius  Schoenii  amplectimur  emendationem  et  facillimam  et  elegan- 
tissimam,  qui  tldog  dvrjwv  in  tldog  &uov  mutato  totam  illius  tauto- 
logiae  importunitatem  sustulit. 

His  de  se  suisque  consiliis  praemissis,  quibus  quasi  funda- 

mentum,  cui  tota  fabula  superstructa  est,  continetur,  advocat  Bac- 
chus  chorum  Baccharum,  quas  ex  Lydia  secum  comites  admini- 
strasque  duxit,  et  hortatur,  ut  Penthei  aedes  inter  tympanorum 
strepitum  circueant;  se  indicat  in  Cithaeronem  esse  discessurum 
participem  futurum  saltationum,  quae  ibi  a  Thebanis  Bacchis  fa- 
ctitentur. 

56.  Maaog  Harpocrat.  s.  v.  SiaGog  haec  habet:  diaGog  lan  w 

d&Qo£6fiwov  nkri^oq  rrj  islnfi  xal  nfifj  fawv  et  Athen.  p.  362  E. 
ib  fiaxyixbv  nXrftoc,  6  twJwvvGO)  naQenofisvog  oxlog, 

Bacchi  thiasum  ab  antiquioribus  hominibus  ex  nutricibus  illis 
et  nymphis  constare  creditum  fuisse,  a  quibus  nutritus  et  educa- 
tus  esse  ferebatur  deus,  ex  antiquissima,  quam  de  Baccho  ab  Ho- 
mero  factam  in  II,  VI,  131—140  legimus,  •  mentione  colligere  licet: 

130  Jvxoooyog  — 

132.  og  non  fiaivofiivoio  Jiojvvdoto  %\,&r\vug 

Gsvs  xai   r)yd&sov  NvGrjtov'  al  6*  dfia  naGav 
dva&ha  %afiul  xaii/svav  xik. 

Posteaquam  vero  ingentia  iila  Dionysi  cultus  cepit  incrementa 
et  fabulae  de  deo  et  autiquae  et  novae  usquequaque  sunt  propagatae 
et  ipsi  poetae  et  sculptores  Bacchi  potissimum  numen  celebrandum 
sibi  sumpserunt,  non  plurima  solum  nova  eius  cultui  sunt  addita 
sed  etiam  ipsa  dei  caterva,  qua  semper  putabatur  [circumdatus,  et 
in  mirum  tam  virorum  quam  mulierum  numerum  adaucta  et  in- 
signi  quadam  varietate  exornata  est,  quae  quanta  fuerit  ex  Stra- 
bonis  1.  X.  p.  717  conicias:  Jtovvcov  noonolot  2stlr}vot  n  xal  2dxv- 
QOt  xal  Bdx%ut  Jrput  n  xal  GvTut  xal  MtfiaXlovsg  xai  Nvfitput  xal 
TfovQoi  nQogayoQsvSfie)  oi,  quibus  addere  licet  BuaaaQidojv,  Btdwvt- 
Scov,  Matvadoiv,  Jldvwvj  EeviuvQwv  nomina.  Maximas  tamen  ex  his 
Bacchi  comitibus  partes  putatas  esse  constat  a  mulieribus  geri, 
imprimis  a  Lydiis,  ex  quibus  ipsis  huius  tragoedia  chorum  compo- 
situm  finxit  poeta. 

37.  ixofxtca  nuQidgovg  xal   ^vvefJtnoQOvg   ifiot,     ifiol  manifestum 

est  non  ad  Ixofitca  sed  ad  tyvsfinoQovg  pertinere  frequentissimo  illo 
usu,  quo  substantiva  verbalia  cum  eodem  casu  construuntur  quo 

eiusdem  notionis  verba.  Idem  hvifinoQog  cum  dativo  coniunctum 
legitur  Hel.  1539  "ERrivsg  uvdQsg  MsviXsM  ^vvifinoQoi.  Aesch.  Choeph. 
733  Xv7ir}  afMG&og  l6z(  601  ^vvifinoQog. 

58.  mmxojQt  iv  nolu  0Qvywv  Tvfinava.  tympana  maxime  in 
Rheae,   Phrygiae   deae,   cultu  usitata  fuisse   supra   monui.     Inde 

imxojQia  iv  noKu  0Qvywv  VOCantur. 

61.  KwmTit  wg  oqo.  Kadfiov  itofog.  oQav  constat  non  solum  de 
iis  rebus  usurpari,  quae  oculis  animadvertuntur,  sed  etiam'  de  iis, 
quae  auribus  percipiendas  se  offerunt.  Ita  huic  loco  adhibitum  est 
neque  aliter  in  Soph.  Oed.  Col.  137,  ubi  Oedipus  diu  iam  oculo- 
rum  lumine  ademptus  dicit  6qw  to  yaniofisvov. 


Ubi  primum  Bacchus  discessit,  in  orchestram  ingreditur  cho- 
rus  quindecim  mulierum  Lydiarum,  quarum  ornatus  —  non  di- 
versus  quidem  iile  ab  eo,  quem  antiqui  scriptores  ubique  Bacchis 
attribunt  —  qualis  fere  fuerit  ex  ipsis  poetae  verbis  cognoscitur. 

Pectora  eorum  et  terga  obvoluta  fuerunt  vs@q(Si,,  pelle  hin- 

nuli  (V.  24  vsflQid'  i%dywg  XQ°og  —  V.  137  vs§Qidog  s^ojv  Isqcv  irdv- 
tov.  V.  111  GnxTwv  ivdvia  vs§q(6wv  6ii(f.sis  Iwxotq(xojv  rikoxdfiojv 
fiaUoTg,  ex  quo  versu  elucet,  iilas  vspQidag  ad  augendum  totius 
vestitus  splendorem  artificiose  distinctas  fuisse  candidis  lanae 
floccis). 

Capita  vario  ornatu  decorarant  Bacchae.  Crinibus  enim  in- 
nexas  gestabant  viperas,  quod  ex  v.  101  colligas:  kv&sv  uyQuv  &v- 
QocotpoQov  MaivdSsg  dfiyifidXkovmi,  nloxdfioig.  Praeterea  implicatae 
erant  crinibus  coronae  hederaceae  cum  frondibus  querceis,  pineis 
et  foliis  vel  floribus  smilacis  consertae  (v.  105.  599.), 

In  manibus  Bacchae  gestabant  1)  thyrsum  —  §axxmr)v  Qa§dov  — 
levem  et  tenuem  scipionem  hedera  vel  pampino  obvolutum.  Hunc 
Bacchi  festis  pariter   atque  vs§q(Su  peculiarem  puisse  vereor  ne 

putidum  Sit  monere.    (V.  24  vt@Q(d'  i%dipag  XQOog  &vq6ov   ts    dovg   dg 
XttQct*    V,  101  Mawdfog  &vQ60(p0Q0i.     V.  83   dvu  dvQ6ov  n  nva66ojv). 


19 


2)  vdgdrjjta  —  ferulam  —  ramum  excavatum,  cuiusmodi  in  fe- 
rula  conditum  Premetheus  ignem  de  coelo  in  terram  asportasse 
dicitur.  Illis  ferulis  Bacchas  verisimile  est  taedas  insertas  gestasse, 
id  quod  ex  w.  145  —  147  6  Baxxevg  P  s%oiv  nvQ6(xtdr\  <p\6ya  mvxag 
ix  vug&7]7tog  aiam  patere  videtur. 

Et  Hartungus  quidem,  qnod  Hesychius  &vqooi>  per  xlddot,, 
laimddBg,  Ivyyoi  interpretetur  et  quod  Svqcog  synonymum  sit  cum  #t>- 
o&Xov,  quam  vocem  idem  Hesychius  cum  xkdSog,  qdpdog,  vdq&rfe  com- 
ponat,  inde  apparere  contendit  candentem  illam  ferulam,  vdq- 
dqxa  scilicet,  idem  esse  atque  thyrsum.  Certe  Euripidem  confirmat 
nihil  dignoscere  inter  vdgdtjxa  et  &vq6ov,  quoniam  modo  vdg&tfe, 
modo  $vQ6og,  modo  vdQdrfe  *v&vQ6og  dicat  sine  ullo  significationis 
discrimine.  (v.  154  vaQdrjxd  n,  mcwv  aSav,  tXapw  sv&vq6ov).  Idem 
iam  Elmsleius  animadvertit,  qui  tamen  re  vera  aliquid  differentiae 
quamvis  ab  Euripide  neglectae  inter  hunc  et  illum  interesse  non 
audet  negare. 

3)  Tympanis  omnes  Bacchas  instructas  fuisse  nihil  est  quod 
demonstremus;  satis  enim  apparet  ex  v.  58  &Ca6og  ifiog*  ywaTxsg, 
«l££<r#£  tvintava.  Sed  tamen  Schoenius,  qui  quantopere  de  perso- 
narum  huius  fabulae  habitu  recte  cognoscendo  sit  meritus  eon  nescio, 
suspicatur  chorum  divisum  fuisse  in  duas  partes,  quarum  altera 
thyrsos,  altera  tympana  gestaverit.  Quod  mihi  non  satis  probabile 
videri  confiteor.  Primum  enim  versus  illi,  quos  supra  nominavi, 
satis  luculenter  indicare  videntur,  omnes  choreutas  gestasse  tym- 
pana,  deinde  dubito,  num  poetae  tam  longe  recedere  licuerit  ab 
illa  aequabilitatis  lege,  qua  chorum  ita  semper,  quod  ego  quidem 
sciam,  teneri  constat,  ut  omnes  choreiitae  eodem  plane  apparatu 
et  ornatu  instructi  sint.  Potius  id  factum  esse  crediderim,  quod, 
si  omnes  et  thyrsos  et  tympana  gestassent,  necessario  faciendum 
fuisse  Schoenius  statuit,  ut  inter  saltandum  Bacchae  thyrsum  se- 
ponerent. 

At  iam  aggrediamur  ad  ipsam  chori  uoqoSov  —  nQmrjv  oXov 
Xoqov  Xi&v  —  explicandam.  De  singulis  vero  rebus  priusquam  ex- 
ponamus,  lubet  pauca  de  illius  ratione  et  argumento  disserere. 

Non  dubium  est,  quin  in  huius  fabulae  componenda  parodo, 
quam  proxime  ad  dithyrambicum  genus,  destinatum  quidem  illud 
deorum  praedicandis  laudibus,  accedere  manifestum  est,  id  egerit 
poeta,  ut  perfectam  quandam  et  absolutum  Bacchici  cultus  ima- 
ginem  spectatorum  oculis  proponeret  animisque  infigeret.  Quod 
quanta  arte  effecerit,  quanta  sollertia  summam  quasi  §a*xstag  reprae- 
sentarit,  et  scenae  apparatus  et  chori  ornamentum,  et  dicendi  genus 
eximiae  venustatis  plenum,  quam  et  metrorum  et  sonorum  varia 
forma  ac  compositione  et  sententiarum  summa  gravitate  expressit,  est, 
documento.  Omnia  enim  subtilissime  profecto  sunt  cogitata  et  aptis- 
simeinstructa;  omnia  divinam  quandam  animorum  spirant  permotio- 
nem  et  perturbationom,  qua  corripi  fas  erat  eas,  quae  dei  sacra 
obibant,  ut  mentes  a  corpore  quasi  abstractae  divino  instinctu 
concitarentur  et  humanis  rebus  quodammodo  solutae  totas  se  da- 
rent  dei  sacris  celebrandis;  totum  denique  carmen  ita  ad  poeti- 
cam  laudem  est  conformatum,  ut  nesciam,  num  ullum  aliud  finxerit 
poeta  canticum,  quo  quibus  alibi  singulis  fere  splendet  virtutibus, 
eas  explicaverit  cunctas.  Certo  nusquam  Euripides  maiore  artis 
perfectione  eum  addidit  audientium  et  spectantium  animis  ardorem, 
quo  destituti  esse  non  debebant,  qui  rectam  se  volebant  fabulae  per- 
cipere  intelligentiam :  „tanta  gravitate  ac  venustate  dei  maiestatem 
et  orgiorum  sanctitatem  et  beatam  pie  bacchantium  sortem  effert." 

Jam  argumentum  carminis  consideremus. 

Postquam  stropha  prima  chorus  unde  advenisset  cuiusque 
laudes  praedicaturus  processisset  exposuit, 

antistropha  prima  omnes  et  eos,  qui  in  via  et  qui  in  aedibus 
sint,  ut  ne  praesentia  sua  vel  ulla  vociferatione  sacrorum  turbent 
sanctitatem  hortatur,  sed  de  via  decedere  linguisque  favere  jubet. 

Ita  quasi  quadam  facta  prolusione  stropha  secunda  primum 
eorum  beatam  praedicat  vitae  conditionem,  qui  deorum  sacris  ini- 
tiati  sanctam  degant  aetatem  et  religioso  Cybeles  et  Bacchi  cultu 
consccrent  animas.  Deinde  admonitis  Bacchis,  ut  in  dei,  quem  ex 
Phrygia  in  Graeciam  deducant,  bacchentur  honorem,  usque  ad 
finem  antistrophae  secundae  mirificum  dei  ortum  enarrat. 

Hac  de  dei  ortu  absoluta  enarratione  aptissime  sibi  viam 
muniit  poeta  ad  adumbrandam  orgiorum  caerimoniam  ac  celebratio- 
nem,  ut  admonitis  antea  gravissime  Thebanis,  ut  bacchico  se  de- 
corent  ornatu,  primum  de  externo  sacrorum  apparatu  disserat. 
Itaque  a.  v.  105  usque  ad  v.  114.  quomodo  coronatae  quibusque 
vestibus  indutae  Bacchae  sacra  celebrent,  explicat; 

v.  116  arma  nominat,  quibus  in  §a*xi(a  uti  soleant; 

denique  inde  a  versu  120  usque  ad  versum  132  musica  in- 
strumenta  designat,  quorum  in  Baccho  celebrando  praestantissimus 
est  usus,  tympana,  tibias  Phrygias,  quae  a  quibus  inventa  sint 
hominibus  quoque  modo  ex  Eheae  caerimoniis  in  Bacchi  cultum 
pervenerint,  enarrat. 

Sequitur  inraSSg  (v.  135—167),  quo  ipsam  orgiorum  describit 
celcbrationem  chorus. 


Alteram    huius    commentationis    partem   propediem    sumus 
edituri. 


V  i  t  a. 


Conradus  Bock  natus  sum  a.  d.  VIIII.  Cal.  Octobr.  anni 
h.  s.  XL1  Nimitii,  in  oppidulo  Silesiae,  patre  Carolo,  qui  rebus 
ecclesiasticis  praepositi  (^vtpcrtntenbent)  munere  fungebatur,  matre 
Carolina  e  gente  Mentzel,  quos  carissimos  parentes  morte  ereptos 
mihi  valde  lugeo.  Uno  anno  post  patris  mortem  —  a.  LI°.  — 
mater  Vratislaviam  demigravit  meque  gymnasio  Elisabetano,  quod 
sub  Fickerto,  Illustrissimo  Viro,  rectore  florebat  et  floret,  eru- 
diendum  tradidit.  Maturitatis  testimonio  ornatus  vere  anni  LVIII*. 
almam  adii  literarum  sedem  Vratislaviensem,  ubi  per  quadriennium 
philosophiae,  philologiae  et  historiae  operam  dedi  et  Haasii,  Ross- 
bachii,  Westphali,  Branissii,  Bopelii,  Kahlerti  scholis  diligenter  in- 
terfui.  Quorum  amplissimorum  virorum  et  doctrina  et  benignitate 
quantopere  in  literis  provectus  sim  grata  semper  tenebo  memoria. 
Auctumno  anni  LXII1  in  Posnaniam  provinciam  me  contuli  atque  in 
privata  quadam  schola  et  in  fautoris  domo  per  quinque  semestria 
iui  praeceptor.  Inde  ab  paschaji  tempori  a.  LXV1,  postquam  ex- 
amen  pro  facultate  docendi  Vratislaviae  superavi,  in  progymnasio 
Olaviensi,  in  gymnasiis  Ratiboriensi  et  Bilefeldensi  deinceps  ma- 
gistri  munere  functus  sum.  Paschali  huius  anni  tempore,  cum 
progymnasii,  quod  Belgardiae  sub  Rudolfi  Bobrik,  111.  Viri,  auspi- 
ciis  laetius  m  dies  efflorescit,  placuisset  curatoribus,  ut  in  superio- 
nis  ordinis  magistri  loco  me  constituerent,  Bilefelda  demigravi 
Belgardiam. 

Pridie  Idus  Martias  huius  anni  ab  Illustrissimo  philosopho- 
rum  ordine  in  Academia  Rostochiensi  summos  in  philosophia  ho- 
nores  rite  sum  adeptus. 

